โรงพยาบาลพลเรือนอะห์มดาบาด

โรงพยาบาลพลเรือนอะห์มดาบาด (อังกฤษ: Ahmedabad Civil Hospital) หรือ โรงพยาบาลพลเรือน (อังกฤษ: Civil Hospital) เป็นโรงพยาบาลรัฐในอะห์มดาบาด รัฐคุชราต ประเทศอินเดีย มีอาณาเขตพื้นที่รวม 110 เอเคอร์ (45 เฮกตาร์) ภายในยังเป็นที่ตั้งของแพทยสภารัฐคุชราต, สภาเภสัชกรรัฐคุชราต, สภาพยาบาลรัฐคุชราต และวิทยาลัยแพทยศาสตร์ บี. เจ. ประวัติศาสตร์ โรงพยาบาลก่อตั้งขึ้นในปี 1858 ด้วยเงินบริจาคจากศรีหัตหีสิง (Shri Hutheesing), ศรีเปรมภาอี (Shri Premabhai) และเซอร์เจียนเจเนอรัล (Surgeon General) ดี วิลลีย์ (D Wyllie) โดยมีขนาด 92 เตียง โรงพยาบาลมีผู้ป่วยใน 70,000 คน, ทำการผ่าตัด 26,000 ครั้ง และทำคลอด 6,500 ครั้งต่อปี ในปี 2019 โรงพยาบาลเปิดอาคารผู้ป่วยในหลังใหม่ขนาด 1,200 เตียง สร้างขึ้นด้วยเงิน 395 ครอร์รูปี ในต้นเดือนเดียวกัน ลูกจ้างสัญญาของโรงพยาบาลหลายร้อยคนประท้วงการจ่ายเงินเดือนที่ไม่สมบูรณ์ ระหว่างการระบาดของ COVID-19 ศาลสูงรัฐคุชราตชี้ให้เห็นว่าโรงพยาบาลมีอุปกรณ์เตรียมความพร้อมเพื่อการบริการสุขภาพไม่เพียงพอ และเรียกสภาพของโรงพยาบาลว่า "น่าสมเพช" และ "ดีเท่ากับคุกใต้ดิน" พร้อมเน้นย้ำถึงการขาดเครื่องช่วยหายใจและการขาดความรับผิดชอบโดยแพทย์อาวุโส หลังจากนั้นไม่กี่วัน ศาลสูงตั้งข้อสังเกตว่า "การบริหารได้เตรียมพร้อมขึ้นและทําได้ดีมาก" หลังจากสังเกตว่าโรงพยาบาลมีเจ้าหน้าที่สาธารณสุขเพิ่มเติมพร้อมกับเครื่องช่วยหายใจ 47 เครื่อง อ้างอิง